| Ožkų pečius |
| --- |
| 6 m aukščio konglomerato uola „Ožkų pečius" |
| 

Ožkų pečiusOžkų pečius

 |
| Koordinatės  | 

|  |
| --- |
| 54°36′43″š. pl. 24°04′14″r. ilg.﻿ / ﻿54.611906°š. pl. 24.0704341°r. ilg.﻿ / 54.611906; 24.0704341Koordinatės: 54°36′43″š. pl. 24°04′14″r. ilg.﻿ / ﻿54.611906°š. pl. 24.0704341°r. ilg.﻿ / 54.611906; 24.0704341 |

 |
| Vieta | Prienų rajono savivaldybė |
| Seniūnija | Jiezno seniūnija |
| Plotas | 0,146 ha |
| Registro Nr. | 0310100020023 |

„Ožkų pečiaus" padėtis Verknės skardyje
Vaizdas į atodangą iš Verknės slėnio
**Ožkų pečius** arba **konglomeratas „Ožkų pečius"**, **konglomerato uola „Ožkų pečius"** – atodanga su atsivėrusia konglomerato uola, esanti Prienų rajono savivaldybėje, Jiezno seniūnijoje, Nemuno ir Verknės santakoje, tarp Žideikonių (Prienų r. sav.) ir Gudakalnio (Birštono sav.) gyvenviečių, dešiniajame Verknės krante.

Geografija
----------

Gamtos paminklas patenka į Verknės kraštovaizdžio draustinio teritoriją Nemuno kilpų regioniniame parke, Prienų miškų urėdijos Verknės girininkijos 335 kvartalo 6 sklype. Objektas gali būti pasiekiamas vienoje arba kitoje upės pusėje: Birštono savivaldybėje – pasukus iš kelio  **A16**  Vilnius–Prienai–Marijampolė  Nemajūnų kryžkelėje ties akmens „Paminklu litui ir eurui" į priešingą pusę (šiaurę), pavažiavus per Būdas 3,5 km Gudakalnio link; Prienų rajone – iš kelio  **3311**  Jieznas–Nibriai  Žideikonių link, 7 km į vakarus nuo Jiezno. Aukščiau prieš srovę kairiajame krante stūkso Paverknių piliakalnis.

Ožkų pečių geriausia stebėti plaukiant Verkne arba iš kitos Verknės pusės (nuo Gudakalnio). Priėjimas prie pat atodangos sudėtingas ir nerekomenduojamas.

Pagrindiniai duomenys
---------------------

1984 m. konglomeratas paskelbtas geologiniu gamtos paminklu. Atodanga užima palyginti nedidelį 0,146 ha plotą, konglomerato „Ožkų pečiaus" aukštis yra apie 6 m (kitur nurodomi 7 m), plotis – apie 5 m.

Istorija
--------

Neįprastą 6 m dydžio, korėtą ir sucementuotą uolą, sudarytą iš smėlio, žvyro, gargždo ir riedulių, žmonės nuo seno vadino Ožkų pečiumi, nes čia mėgusios laipioti ir viršuje įsitaisiusios prieš saulę šildytis apylinkių stirnos, vietinių vadinamos ožkomis. Jas stebėdami žmonės uolą ir praminė Ožkų pečiumi. Ši vieta nuo seno buvo žinoma ir mėgiama tarp sielininkų. Ties uola jie kasmet lediniame Verknės vandenyje maudydavo tuos, kurie sielius plukdydavo pirmą kartą, surengdami jiems „krikštynas".

Šiandien uola į buvusį „pečių" jau nelabai panaši. Didžioji jos dalis nukritusi į upės vandenį. Konglomeratą ardo krituliai ir vėjas, žingeidūs lankytojai. Dūlėjanti uola primena korėtą bičių avilį. Atskylant ir krentant žemyn atskiroms uolos dalims, jos struktūroje atsiveria įvairių tarpeklių ir nišų.

Šaltiniai
---------

1. 1 2  Nemuno kilpų regioninis parkas. Atodanga Ožkų pečius

Nuorodos
--------

|  |  |
| --- | --- |
|  | **Vikiteka: Ožkų pečius** – vaizdinė ir garsinė medžiaga  |

* Saugomų teritorijų valstybės kadastras  *stk.am.lt*
* Atodanga Ožkų pečius *lietuvosgamta.lt*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPrienų rajono savivaldybės saugomos teritorijos |
| --- |
|  |
| Regioniniai parkai | 
Aukštadvario regioninis parkas • Nemuno kilpų regioninis parkas |
|  |
| Valstybiniai draustiniai | 
Alšios hidrografinis • Ąžuolų botaninis • Rūdgirių telmologinis • Skriaudžių geomorfologinis |
|  |
| Biosferos poligonai | 
Balbieriškio miško |
|  |
| Gamtos paminklai | 
Ožkų pečius • Balbieriškio atodanga • Balbieriškio versmės • Šiauliškių akmuo • Žiupos šaltiniai |
|  |
| Valstybiniai gamtos paveldo objektai | 
Balbieriškio dvaro parkas • Degsnės miško maumedis (aukščiausias Lietuvos medis) • Gojaus miško ąžuolas |

 |